VIENOŠANĀS NR. 1239/2024/2.2-10
par grozījumiem 2024. gada 21. jūnija līgumā Nr. 906/2024/2.2-10
par Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšanas darbiem 
(iepirkuma identifikācijas Nr. CNP 2024/14/AF)

Cēsis, Cēsu novads                                                                             Datums skatāms laika zīmogā 
Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101 (turpmāk – Pasūtītājs), un
sabiedrība ar ierobežotu atbildību “REATON”, reģistrācijas Nr. 40003015277, juridiskā adrese: Čiekurkalna 2. līnija 74, Rīga, LV-1026 (turpmāk – Būvuzņēmējs),  
abas puses kopā un katra puse atsevišķi (turpmāk – Puse(-s)), 
pamatojoties uz atklāta konkursa “Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšana”, iepirkuma identifikācijas Nr. CNP 2024/14/AF (turpmāk – Konkurss), kas īstenots atbilstoši Eiropas Savienības  Atveseļošanas un noturības mehānisma plāna reformu un investīciju virziena 1.2. “Energoefektivitātes uzlabošana” 1.2.1.3.i. investīcijas “Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti” īstenošanas nosacījumiem, rezultātiem 2024. gada 21. jūnijā noslēdza būvuzņēmuma līgumu Nr. 906/2024/2.2-10 par Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšanas darbiem (turpmāk – Līgums). 
Ņemot vērā Izmaiņu aktu Nr. 2 (Pielikums nr.2), Līguma 10.14. punktu un pamatojoties uz Publisko iepirkumu likuma 61. panta pirmās daļas 3. punktu un piektās daļas 2. punktu, kā arī Līguma 8.1., 8.2., 8.3., 8.4., 8.9., 9.2.5., 17.1., 17.10., 17.11., 17.12., 17.13., 17.14., 17.15. punktu,  
Puses noslēdz šo vienošanos par grozījumiem 2024. gada 21. jūnija līgumā Nr. 906/2024/2.2-10 par Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšanas darbiem (turpmāk – Vienošanās) par tālāk norādīto:
1. Puses vienojas par izmaiņām būvdarbu apjomos, kur ieslēgto darbu apjomu summa sastāda 17 249,85 EUR bez PVN un izslēgto darbu apjomu summa sastāda 7 300,27 EUR bez PVN, savukārt savstarpēji aizstājamo darbu apjomu summa veido 14 686,93 EUR:
1.1. Ieslēgto darbu summa atbilstoši Publisko iepirkumu likuma 61. panta piektās daļas 2. punktam procentuāli veido 5,26% (17249,85*100/327921,21 = 5,260364%) no Līgumā noteiktās Līgumcenas; 
1.2. Izslēgto darbu summa atbilstoši Publisko iepirkumu likuma 61. panta piektās daļas 2. punktam  procentuāli veido 2,23% (7300,27*100/327921,21 = 2,226227%) no Līgumā noteiktās Līgumcenas;
1.3. Savstarpēji aizstājamo darbu summa atbilstoši Publisko iepirkumu likuma 61. panta piektās daļas 2. punktam procentuāli veido 4,48% (14686,93 *100/327921,21 = 4,478798%).
2. Ņemot vērā visu secīgi veikto grozījumu naudas vērtību summu, Līguma grozījumi atbilstoši Publisko iepirkumu likuma 61. panta piektās daļas 2. punktam veido 11,97% (5,26% + 2,23% + 4,48% = 7,49%).
3. Ņemot vērā izmaiņas, Līgumcena tiek palielināta par 24 636,51 EUR bez PVN.
4. Puses vienojas:
4.1. izteikt Līguma 3.1. punktu šādā redakcijā:
“3.1. Līgumcena par Līgumā paredzēto Būvdarbu izpildi ir 352 557,72 EUR (trīs simti piecdesmit divi tūkstoši pieci simti piecdesmit septiņi euro un 72 centi) (turpmāk – Līgumcena), PVN 21% jeb 74 037,12 EUR (septiņdesmit četri tūkstoši trīsdesmit septiņi euro un 12 centi), kopā 426 594,84 EUR (četri simti divdesmit seši tūkstoši pieci simti deviņdesmit četri euro un 84 centi), turpmāk kopā – Līguma summa*.
* Saskaņā ar Pievienotās vērtības nodokļa likuma 142. panta otro un trešo daļu par veiktajiem Būvdarbiem pievienotās vērtības nodokli valsts budžetā maksā Pasūtītājs.”
4. Ņemot vērā to, ka Līgumcena palielinās, Būvuzņēmējam, pamatojoties uz Līguma 13.3. punktu, jānodrošina papildu saistību izpildes nodrošinājums par summu 1 231,83 EUR, kas jāiesniedz ne vēlāk kā 10 (desmit) kalendāro dienu laikā pēc šīs Vienošanās noslēgšanas dienas.
5. Vienošanās un tās pielikumi pēc to parakstīšanas kļūst par Līguma neatņemamu sastāvdaļu. 
6. Pārējie Līguma noteikumi, kas ar šo Vienošanos netiek grozīti, paliek spēkā tādi, kādi tie ir noslēgtajā Līgumā.
7. Parakstot šo Vienošanos, Pusēm ir saprotams tās saturs un sekas.
8. Vienošanās sagatavota latviešu valodā un elektroniska dokumenta veidā parakstīta ar drošu elektronisko parakstu un laika zīmogu.
9. Pie šīs Vienošanās pievienoti šādi pielikumi:
8.1. Pamatojums grozījumu izdarīšanai
8.2. Izmaiņu akti
8.3. Konsolidētā Būvniecības koptāme, Kopsavilkuma aprēķins un Lokālās tāmes 
8.4. Darbu izpildes kalendārais grafiks 
8.5. Finanšu plūsmas grafiks

Pielikums Nr. 1

PAMATOJUMS GROZĪJUMIEM 
2024. gada 21. jūnija līgumā Nr. 906/2024/2.2-10
par Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšanas darbiem 

Atbilstoši Publisko iepirkumu likuma 61. panta piektās daļas 2. punktam, iepirkuma līguma grozījumi ir pieļaujami, ja iepirkuma līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šā panta trešās daļas 1., 2. un 3. punktu), vienlaikus nesasniedz 15 procentus no sākotnējās iepirkuma līguma līgumcenas publiska būvdarbu līguma gadījumā.
Līguma 17.10.2. punkts paredz, ka, piemērojot Publisko iepirkumu likuma 61. panta pirmās daļas 3. punktu un piekto daļu,  lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 15 (piecpadsmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem.
Līguma 17.14. punkts paredz, ka labojumi, precizējumi, papildinājumi vai grozījumi būvniecības dokumentācijā un Būvdarbu apjomos tiek dokumentēti ar izmaiņu aktu.
Būvuzņēmējs ir iesniedzis Izmaiņu aktus, kopsavilkumu, būvniecības koptāmi un lokālās tāmes. 
Pasūtītājs, Būvuzņēmējs un Būvuzraugs akceptēja izmaiņas darbu apjomos saskaņā ar Izmaiņu aktiem Nr. 1 – 15, kur ieslēgto darbu summa atbilstoši Publisko iepirkumu likuma 61. panta piektās daļas 2. punktam ir 17 249,85 EUR, kas procentuāli veido 5,26% no Līgumā noteiktās Līgumcenas, un izslēgto darbu summa atbilstoši Publisko iepirkumu likuma 61. panta piektās daļas 2. punktam ir 7 300,27 EUR, kas procentuāli veido 2,23% no Līgumā noteiktās Līgumcenas, savukārt savstarpēji aizstājamo darbu summa atbilstoši Publisko iepirkumu likuma 61. panta piektās daļas 2. punktam ir 14 686,93 EUR, kas procentuāli veido 4,48% no Līgumā noteiktās Līgumcenas.
Visu secīgi veikto grozījumu naudas vērtību summa atbilstoši Publisko iepirkumu likuma 61. panta piektās daļas 2. punktam ir 11,97%. 
Ņemot vērā izmaiņas, Līgumcena tiek palielināta par 24 636,51 EUR bez PVN.  Līgumā noteiktais kopējais Darbu izpildes termiņš netiek mainīts.
Pasūtītājs, izvērtējot Izmaiņu aktus Nr. 1 – 15, piekrīt palielināt Līguma summu par 24 636,51 EUR bez PVN un noteikt Līgumcenu 352 557,72 EUR (turpmāk – Līgumcena), PVN 21% jeb 74 037,12 EUR, kopā 426 594,84 EUR.
[bookmark: _Hlk151630924][bookmark: _Hlk151630941]Pasūtītājs norāda, ka attiecībā uz grozījumiem Līgumā un iepirkuma Līguma mērķi netiek mainīts Līguma vispārējais raksturs un nosacījumi. Ieslēgtie darbi, plānojot projekta “Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšana” ieviešanu, iepriekš nebija paredzēti, kas nozīmē, ka jebkurā gadījumā būtu nepieciešams veikt Līguma grozījumus, ja arī Līgums par būvdarbiem būtu noslēgts ar kādu citu Būvuzņēmēju, un būtu izdarāmas izmaiņas. 
Ņemot vērā visu minēto, grozījumi Līgumā ir nepieciešami un pamatoti. 

Cēsu novada pašvaldības izpilddirektora p.i.	             			
Baiba Eglīte

